Na podlagi 298. člena Zakona o urejanju prostora (ZUreP-3) (Uradni list RS, št. 199/21 in 18/23 – ZDU-1O) v povezavi s 119. členom Zakona o urejanju prostora (ZUreP-2) (Uradni list RS, št. 61/17, 199/21 – ZUreP-3 in 20/22 – odl. US), 21. in 29. člena Zakona o lokalni samoupravi (Uradni list RS, št. 94/07 – UPB, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 16. člena Statuta Občine Moravske Toplice (Uradni list RS, št. 35/14, 21/15 in 25/17) je Občinski svet Občine Moravske Toplice na \_\_. seji dne \_\_. \_\_\_\_\_ 2023 sprejel

ODLOK

o občinskem podrobnem prostorskem načrtu za enoto urejanja prostora AD 10

1. UVODNE DOLOČBE
2. člen

(predmet odloka)

1. S tem odlokom se sprejme Občinski podrobni prostorski načrt za enoto urejanja prostora AD 10 (v nadaljnjem besedilu: občinski podrobni prostorski načrt).
2. Identifikacijska številka občinskega podrobnega prostorskega načrta v zbirki prostorskih aktov je 2472.
3. člen

(vsebina odloka)

Ta odlok določa območje občinskega podrobnega prostorskega načrta, prostorsko ureditev, ki se načrtuje z občinskim podrobnim prostorskim načrtom, umestitev načrtovane ureditve v prostor, zasnovo projektnih rešitev in pogojev glede priključevanja objektov na gospodarsko javno infrastrukturo in grajeno javno dobro, rešitve in ukrepe za celostno ohranjanje kulturne dediščine, rešitve in ukrepe za varovanje okolja, naravnih virov ter ohranjanja narave, rešitve in ukrepe za obrambo ter varstvo pred naravnimi in drugimi nesrečami, vključno z varstvom pred požarom, etapnost izvedbe prostorske ureditve, velikost dopustnih odstopanj od funkcionalnih, oblikovalskih in tehničnih rešitev, druge pogoje in zahteve za izvajanje občinskega podrobnega prostorskega načrta ter usmeritve za določitev meril in pogojev po prenehanju veljavnosti občinskega podrobnega prostorskega načrta.

1. člen

(vsebina občinskega podrobnega prostorskega načrta)

1. Občinski podrobni prostorski načrt vsebuje tekstualni in grafični del.
2. Tekstualni del občinskega podrobnega prostorskega načrta vsebuje besedilo odloka.
3. Grafični del občinskega podrobnega prostorskega načrta vsebuje naslednje grafične načrte:
* izsek iz grafičnega načrta kartografskega dela občinskega prostorskega načrta s prikazom lege prostorske ureditve na širšem območju v merilu 1 : 4000,
* območje občinskega podrobnega prostorskega načrta z obstoječim parcelnim stanjem v merilu 1 : 2000,
* prikaz vplivov in povezav s sosednjimi območji v merilu 1 : 2000,
* zazidalna oziroma ureditvena situacija v merilu 1 : 2000,
* prikaz ureditev glede poteka omrežij in priključevanja objektov na gospodarsko javno infrastrukturo ter grajeno javno dobro v merilu 1 : 2000,
* prikaz ureditev, potrebnih za obrambo ter varstvo pred naravnimi in drugimi nesrečami, vključno z varstvom pred požarom v merilu 1 : 2000,
* načrt parcelacije v merilu 1 : 2000.
1. člen

(spremljajoče gradivo občinskega podrobnega prostorskega načrta)

Spremljajoče gradivo občinskega podrobnega prostorskega načrta je:

* izvleček iz hierarhično višjega prostorskega akta,
* izhodišča za pripravo občinskega podrobnega prostorskega načrta,
* prikaz stanja prostora,
* strokovne podlage, na katerih temeljijo rešitve občinskega podrobnega prostorskega načrta,
* smernice in mnenja,
* obrazložitev in utemeljitev občinskega podrobnega prostorskega načrta,
* povzetek za javnost.
1. OBMOČJE OBČINSKEGA PODROBNEGA PROSTORSKEGA NAČRTA
2. člen

(območje občinskega podrobnega prostorskega načrta)

1. Območje občinskega podrobnega prostorskega načrta zajema glede na Občinski prostorski načrt občine Moravske Toplice (Uradni list RS, št. 67/17, 66/20, 108/21 in 184/21) območje enote urejanja prostora AD 10.
2. Območje občinskega podrobnega prostorskega načrta se nahaja na južnem delu naselja Andrejci.
3. Območje občinskega podrobnega prostorskega načrta obsega zemljišča oziroma dele zemljišč s parcelnimi številkami 1513, 1514, 1515, 1516, 1517, 1518, 1519, 1520/1, 1520/2, 1520/3, 1524, 1566, 1571, 1574, 1575/1, 1575/2, 1576/2, 1577/1. 1577/2, 1578, 1584, 1585, 1615/1, 1615/3, 1616, 1618, 1619/2, 1619/3, 1620/3, 1621/1, 1621/3, 1621/4, 1622, 1625/1, 1625/2 in 1735/2 vse v k.o. 91 – Andrejci, skupne površine 58.801,9 m2 (5,9 ha).
4. Območje občinskega podrobnega prostorskega načrta je po podrobnejši namenski rabi opredeljeno pretežno kot površine podeželskega naselja, z oznako podrobnejše namenske rabe prostora SK in delno kot površine cest, z oznako podrobnejše namenske rabe PC.
5. Območje občinskega podrobnega prostorskega načrta se nahaja na ekološko pomembnem območju (EPO), Naturi 2000, zavarovanem območju narave (Krajinski park Goričko) in erozijskem območju.
6. Na območju občinskega podrobnega prostorskega načrta oziroma v neposredni bližini ter v ali ob državni cesti R3-725, odsek 5677 Sebeborci-Trakšarov breg poteka elektroenergetsko in komunikacijsko omrežje ter vodovod.
7. PROSTORSKA UREDITEV, KI SE NAČRTUJE Z OBČINSKIM PODROBNIM PROSTORSKIM NAČRTOM
8. člen

(načrtovana prostorska ureditev)

Z občinskim podrobnim prostorskim načrtom se načrtuje:

* gradnja stavb namenjenih bivanju s spremljajočimi dejavnostmi,
* gradnja gradbenih inženirskih objektov (prometna, okoljska, energetska in komunikacijska infrastruktura),
* gradnja pomožnih objektov,
* ureditev zunanjih površin (utrjene in zelene površine…),
* drugi gradbeni posegi.
1. UMESTITEV NAČRTOVANE UREDITVE V PROSTOR
	1. VPLIVI IN POVEZAVE PROSTORSKE UREDITVE S SOSEDNJIMI OBMOČJI
2. člen

(vplivi in povezave prostorske ureditve s sosednjimi območji)

Posegi izven območja občinskega podrobnega prostorskega načrta so dovoljeni za izgradnjo, prestavitev in rekonstrukcijo prometne, okoljske, energetske in komunikacijske infrastrukture za potrebe priključevanja območja občinskega podrobnega prostorskega načrta.

* 1. REŠITVE NAČRTOVANIH OBJEKTOV IN POVRŠIN

1. člen

(rešitve načrtovanih objektov in površin)

Načrtovane objekte in površine se oblikuje ter umešča v prostor na podlagi začrtanih robnih pogojev in usmeritev za projektiranje in gradnjo občinskega podrobnega prostorskega načrta, ki omogočajo fleksibilnost in prilagodljivost glede na potrebe investitorjev, hkrati pa zagotavljajo utemeljeno in premišljeno umeščanje v prostor.

* 1. POGOJI IN USMERITVE ZA PROJEKTIRANJE IN GRADNJO
1. člen

(vrste gradenj in drugih posegov ter ureditev)

Na območju občinskega podrobnega prostorskega načrta so dopustne naslednje izvedbe del:

* pripravljalna in zemeljska dela,
* novogradnja,
* rekonstrukcija,
* manjša rekonstrukcija,
* vzdrževanje objekta,
* vzdrževalna dela v javno korist,
* odstranitev,
* sprememba namembnosti.
1. člen

(vrste objektov glede na zahtevnost in namen)

1. Na območju občinskega podrobnega prostorskega načrta so dopustne naslednje vrste manj zahtevnih objektov glede na namen:
* enostanovanjske stavbe,
* dvostanovanjske stavbe,
* hotelske in podobne stavbe za kratkotrajno nastanitev (samo apartmaji),
* lokalne ceste in javne poti, nekategorizirane ceste in gozdne ceste,
* lokalni (distribucijski) plinovodi,
* lokalni vodovodi za pitno vodo in cevovodi za tehnološko vodo,
* lokalni cevovodi za toplo vodo, paro in stisnjen zrak,
* cevovodi za odpadno vodo (kanalizacija),
* lokalni (distribucijski) elektroenergetski vodi,
* drugi gradbeni inženirski objekti za šport, rekreacijo in prosti čas.
1. Na območju občinskega podrobnega prostorskega načrta so dopustne naslednje vrste nezahtevnih in enostavnih objektov glede na namen:
* enostanovanjske stavbe,
* hotelske in podobne stavbe za kratkotrajno nastanitev (samo apartmaji),
* druge gostinske stavbe za kratkotrajno nastanitev,
* druge poslovne stavbe,
* trgovske stavbe (samo samostojne prodajalne in butiki, lekarne, prodajalne očal),
* stavbe za storitvene dejavnosti (vse razen avtopralnic, avtomehaničnih delavnic in stavb za pripravo hrane),
* garažne stavbe,
* industrijske stavbe (samo tiskarne, pekarne, mizarske in podobne delavnice),
* rezervoarji, silosi in skladiščne stavbe (samo skladiščne stavbe, rezervoarji in cisterne za vodo in druge tekočine),
* stavbe za zdravstveno oskrbo (samo ambulante in zdravstvene posvetovalnice),
* stavbe za rastlinsko pridelavo (samo rastlinjaki),
* stavbe za rejo živali (samo čebelnjaki),
* stavbe za skladiščenje pridelka (samo kleti, vinske kleti, zidanice, skladišča pridelkov),
* druge nestanovanjske kmetijske stavbe,
* stavbe za funkcionalno dopolnitev,
* druge stavbe, ki niso uvrščene drugje,
* regionalne ceste,
* lokalne ceste in javne poti, nekategorizirane ceste in gozdne ceste,
* lokalni (distribucijski) plinovodi,
* lokalni vodovodi za pitno vodo in cevovodi za tehnološko vodo,
* lokalni cevovodi za toplo vodo, paro in stisnjen zrak,
* vodni stolpi in vodnjaki,
* cevovodi za odpadno vodo (kanalizacija),
* čistilne naprave,
* lokalni (distribucijski) elektroenergetski vodi,
* lokalni (dostopovna) komunikacijska omrežja,
* drugi gradbeni inženirski objekti za šport, rekreacijo in prosti čas,
* objekti za preprečitev zdrsa in ograditev,
* drugi gradbeni inženirski objekti, ki niso uvrščeni drugje.
1. Na območju občinskega podrobnega prostorskega načrta so dopustni tudi naslednji objekti, ki se štejejo za enostavni objekt:
* priključek,
* vrtina za zajem toplote iz vode in zemljine,
* ekološki otok,
* objekt za oglaševanje in informacijski pano,
* naprava in gradbeni element za opazovanje naravnih pojavov, naravnih virov in stanja okolja,
* urbana oprema in spominska obeležja, ki se gradijo na obstoječih javnih površinah,
* zunanja naprava in zunanja oprema za proizvodnjo in shranjevanje električne energije iz obnovljivih virov energije.
1. člen

(vrste dejavnosti)

Na območju občinskega podrobnega prostorskega načrta je poleg bivanja in nastanitvene dejavnosti dopustno opravljanje naslednjih vrst dejavnosti:

* pridelovanje cvetja in drugih enoletnih rastlin,
* gojenje začimbnih, aromatskih in zdravilnih rastlin,
* razmnoževanje rastlin,
* storitve za rastlinsko pridelavo – spravilo pridelkov,
* druga predelava in konzerviranje sadja in zelenjave,
* druga proizvodnja električne energije,
* trgovina na drobno, razen motornih vozil,
* selitvena dejavnost,
* skladiščenje in spremljajoče prometne dejavnosti,
* gostinske nastanitvene dejavnosti,
* založništvo,
* radijska in televizijska dejavnost,
* telekomunikacijske dejavnosti,
* računalniško programiranje, svetovanje in druge s tem povezane dejavnosti,
* druge informacijske dejavnosti,
* dejavnosti zavarovanja, pozavarovanja in pokojninskih skladov, razen obvezne socialne varnosti,
* poslovanje z nepremičninami,
* pravne in računovodske storitve,
* dejavnost uprav podjetij, podjetniško in poslovno svetovanje,
* arhitekturno in tehnično projektiranje, tehnično preizkušanje in analiziranje,
* oglaševanje in raziskovanje trga,
* druge strokovne in tehnične dejavnosti,
* dajanje športne opreme in izdelkov za široko rabo v najem in zakup,
* zaposlovalne dejavnosti,
* varovanje in poizvedovalne dejavnosti,
* dejavnost oskrbe stavb in okolice,
* pisarniške in spremljajoče poslovne storitvene dejavnosti,
* drugje nerazvrščeno izobraževanje, izpopolnjevanje in usposabljanje,
* zobozdravstvena dejavnosti,
* druge dejavnosti za zdravje,
* drugo socialno varstvo z nastanitvijo,
* socialno varstvo brez nastanitve,
* popravila računalnikov in izdelkov za široko rabo,
* druge storitvene dejavnosti.
1. člen

(lega, velikosti in oblikovanje objektov)

1. Stavbe, ki glede na predpis o razvrščanju objektov izpolnjuje merila za manj zahteven objekt:
* lega: znotraj površine za razvoj stavbe, ki je določena z gradbenimi mejami in gradbeno linijo. Gradbena meja je črta, ki je novozgrajeni oziroma načrtovani objekti ne smejo presegati, lahko pa se je dotikajo ali pa so od nje odmaknjeni v notranjost zemljišča. Gradbena linija je črta, na katero morajo biti z enim robom – s fasado ali delom fasade postavljeni objekti, ki se gradijo na zemljiščih ob tej črti;
* tlorisni gabarit: omejen s faktorjem zazidanosti parcele (z), kateri je največ 0,4. Faktor zazidanosti parcele, namenjene gradnji, se določi kot razmerje med zazidano površino in celotno površino parcele, namenjene gradnji;
* višinski gabarit: največ (K)+P+1. Nad zadnjo etažo oziroma na strehi je dopustna izvedba tehničnih naprav, proizvodnih naprav na obnovljive vire energije, strojnic, dostopov na streho, dimnikov ipd.;
* fasada: svobodno zasnovana s kakovostnimi in trajnimi materiali ter tako, da se barva in material fasade zgleduje po tradicionalnih primerih. Prevladujejo naj svetli toni in naravni odtenki. Pri oblikovanju fasade se upošteva veljavni predpis o urejenosti naselij in krajine občine Moravske Toplice;
* streha: simetrična dvokapnica z naklonom strešin od 35° do 45°. Dopustna je kombinacija z ostalimi oblikami streh in manjšimi nakloni strešin, vendar na največ 40 % površine horizontalne projekcije celotne strehe. Strešna kritina strehe v naklonu mora biti opečna ali opeki podobna, vendar ne sme biti trajno bleščeča. Dopustna je izvedba čopov, zatrepov, napuščev, frčad ipd. Dopustne so tudi zelene strehe.
1. Gradbeni inženirski objekti:
* lega: na celotnem območju občinskega podrobnega prostorskega načrta;
* velikost: prilagodi se kapacitetnim zahtevam in namenu;
* oblikovanje: prilagodi se tehnološkim zahtevam in namenu. Pristope do objektov in zemljišč ter funkcionalne prometne površine ob objektih se primerno utrdi.
1. Pomožni objekti, ki glede na predpis o razvrščanju objektov izpolnjuje merila za nezahteven ali enostaven objekt:
* lega: najbolj izpostavljeni deli objekta so od meje sosednjega zemljišča odmaknjeni najmanj 1,00 m, s soglasjem lastnika sosednjega zemljišča pa tudi manj, ograja in objekt, ki nima višine, pa se lahko gradita do meje sosednjega zemljišča, s soglasjem lastnika sosednjega zemljišča pa tudi na mejo. Stavbe so od roba vozišča regionalne cest odmaknjene najmanj 10,0 m;
* velikost: višina ograje je do 1,6 m, ob javni cesti in dovozu do 1,2 m;
* oblikovanje: objekte se oblikuje tako, da se ne kvari splošnega videza prostora.
1. Gradnja objektov in posegi v območju varovalnega pasu gospodarske javne infrastrukture, erozijskih in ekološko pomembnih območjih so dopustni le pod pogoji in s soglasjem oziroma mnenjem pristojnega organa oziroma upravljavca.
2. člen

(ureditev in oblikovanje zunanjih površin)

Na območju občinskega podrobnega prostorskega načrta je treba upoštevati naslednje pogoje za ureditev zunanjih površin:

* zunanje ureditve morajo biti prilagojene terenu in višinskim potekom cest;
* zunanje ureditve se izvede na način, ki omogoča neoviran dostop in uporabo funkcionalno oviranim osebam;
* na parceli namenjeni gradnji stanovanjske stavbe se zagotovi najmanj dve parkirni mesti na bivalno enoto. V primeru opravljanja dejavnosti je treba zagotoviti dodatna parkirna mesta glede na dejavnost;
* neutrjene zunanje površine se prilagodi višinskim kotam raščenega terena na meji območja občinskega podrobnega prostorskega načrta in višinskim kotam pritličij stavb ter v čim večji meri zatravi;
* na celotnem območju občinskega podrobnega prostorskega načrta se zasaditve izvajajo tako, da se uporabljajo le avtohtone rastlinske vrste, značilne za to območje.
1. člen

(merila za parcelacijo)

1. Načrt parcelacije je prikazan v grafičnem delu občinskega podrobnega prostorskega načrta.
2. Točke mej parcel so podane v D96/TM koordinatnem sistemu.
3. ZASNOVA PROJEKTNIH REŠITEV IN POGOJEV GLEDE PRIKLJUČEVANJA OBJEKTOV NA GOSPODARSKO JAVNO INFRASTRUKTURO IN GRAJENO JAVNO DOBRO
4. člen

(splošni pogoji)

1. Pri projektiranju gospodarske javne infrastrukture se upoštevajo veljavni predpisi, normativi in zakonodaja s posameznega področja.
2. Detajlni pogoji za priključitev objektov na načrtovano gospodarsko javno infrastrukturo se določijo v fazi izdelave projektne dokumentacije posameznega objekta v skladu s pozitivnimi mnenji, vključno s projektnimi pogoji k temu občinskemu podrobnemu prostorskemu načrtu.
3. Gospodarska javna infrastruktura mora biti dimenzionirana na končno načrtovano kapaciteto območja občinskega podrobnega prostorskega načrta.
4. člen

(prometno urejanje)

1. Ob državni cesti R3-725, odsek 5677 Sebeborci-Trakšarov breg se izvede hodnik za pešce.
2. Dostopni cesti in cestne priključke se izvede v protiprašni izvedbi z elementi, ki omogočajo osnovne dostope in uporabo tudi za funkcionalno ovirane ljudi ter opremi z vertikalno in horizontalno prometno signalizacijo.
3. člen

(odvajanje in čiščenje odpadnih voda)

1. Za zbiranje in odvajanje padavinskih in komunalnih odpadnih voda se izvede ločeni kanalizacijski sistem.
2. Komunalne odpadne vode se odvaja v male komunalne čistilne naprave.
3. Padavinske odpadne vode z utrjenih površin in streh se predhodno očiščene odvaja po meteorni kanalizaciji v ponikovalnice, vodotoke ali meteorne odvodnike.
4. Pri projektiranju kanalizacije se upoštevajo veljavni tehnični predpisi o javni kanalizaciji.
5. člen

(oskrba z vodo)

1. Za oskrbo s pitno, sanitarno in požarno vodo se:
* do območja občinskega podrobnega prostorskega načrta zgradi nov cevovod PE Φ110 (parceli št. 1734/2 in 1740 obe v k.o. Andrejci), skupne dolžine cca 1,1 km, ki se naveže na cevovoda NL DN150 (parcela št. 1734/1 v k.o Andrejci) in PE Φ63 (parcela št. 1735/2 v k.o. Andrejci). Izgradnja cevovoda PE Φ110 mora zajemati tudi dva armaturna jaška (1x reducirni in 1x za sekcijsko zapiranje);
* na območju občinskega podrobnega prosorskega načrta dogradi cevovod PE Φ63.
1. Samostojne priključke se izvede z vodomernimi jaški.
2. Podrobnejša merila (velikost cevovoda, potek trase vodovoda ipd.) se določijo v projektni dokumentaciji.
3. Pri projektiranju vodovodnega omrežja se upoštevajo veljavni tehnični predpisi o javnem vodovodu.
4. člen

(oskrba z električno energijo)

1. Za oskrbo z električno energijo se dogradi električno omrežje na podlagi strokovne podlage Elektra Maribor d.d.
2. Vsa elektroenergetska infrastruktura se projektno obdela v skladu s tehničnimi pogoji, veljavno tipizacijo, veljavnimi tehničnimi predpisi in standardi.
3. Vsi posegi in priključki na elektroenergetsko omrežje se izvedejo pod pogoji upravljavca elektroenergetskega omrežja.
4. člen

(zagotavljanje elektronskih komunikacijskih storitev)

1. Za zagotavljanje elektronskih komunikacijskih storitev se zgradi telekomunikacijska kabelska kanalizacija:
* v dostopnih cestah PEHD cev 2x fi 50 mm s kabelskimi jaški iz betonskih cevi fi 80 cm,
* do posamezne stavbe PEHD cev fi 50 mm ali 32 mm s prehodnim jaškom ob sami stavbi.
1. Prenosni medij se določi za vsako stavbo posebej glede na potrebe investitorjev.
2. Investitor objekta, kjer bo izveden telekomunikacijski priključek, predvidi vgradnjo dovodne telekomunikacijske omarice in zagotovi ustrezni cevni dovod do objekta. V primeru kovinske dovodne omarice, mora biti le-ta ozemljena na skupno ozemljilo objekta. Dovodna telekomunikacijska omarica mora biti vgrajena na mesto, kjer je omogočen 24 urni dostop. Notranja telekomunikacijska inštalacija se naj izvede s tipiziranimi materiali in elementi. Priporoča se izvedba notranje telekomunikacijske inštalacije, ki se z ustrezno cevno povezavo (pri tem se upošteva minimalne dimenzije inštalacijskih cevi) z dovodno telekomunikacijsko omarico zaključi v notranji telekomunikacijski omarici. V notranji telekomunikacijski omarici je potrebno zagotoviti električno napajanje (vtičnica 220 V) in prezračevanje.
3. Na območju občinskega podrobnega prostorskega načrta je dopustno vzpostaviti dostopne točke kot samostojne elektronske naprave za mobilne komunikacije v lokalnem (dostopovnem) komunikacijskem omrežju na prej zgrajenih stavbah, gradbenih inženirskih objektih in na ureditvah drugih gradbenih posegov.
4. člen

(javna razsvetljava)

1. Javna razsvetljava se uredi v skladu s kriteriji in predpisi glede osvetljenosti cest in ob upoštevanju predpisov o mejnih vrednostih svetlobnega onesnaževanja.
2. Zunanje površine ob stavbah se osvetli z interno razsvetljavo.
3. REŠITVE IN UKREPI ZA CELOSTNO OHRANJANJE KULTURNE DEDIŠČINE
4. člen

(varstvo kulturne dediščine)

1. Na območju občinskega podrobnega prostorskega načrta ni registriranih enot kulturne dediščine.
2. Ob vseh posegih v zemeljske plasti velja obvezujoč splošni arheološki varstveni režim, ki najditelja ob odkritju arheološke ostaline zavezuje, da najdbo zavaruje nepoškodovano na mestu odkritja in o najdbi takoj obvesti pristojno enoto Zavoda za varstvo kulturne dediščine Slovenije, ki situacijo dokumentira v skladu z določili arheološke stroke.
3. Zaradi varstva arheoloških ostalin je potrebno pristojni osebi Zavoda za varstvo kulturne dediščine Slovenije omogočiti dostop do zemljišč, kjer se bodo izvajala zemeljska dela, in opravljanje strokovnega nadzora nad posegi.
4. REŠITVE IN UKREPI ZA VAROVANJE OKOLJA, NARAVNIH VIROV TER OHRANJANJA NARAVE
5. člen

(varstvo voda)

1. Zemljišče, ki neposredno meji na vodno zemljišče je priobalno zemljišče celinskih voda. Zunanja meja priobalnega zemljišča pri vodotokih 2. reda sega v naseljih 5,0 m od meje vodnega zemljišča. Poseganje v prostor na vodnem in priobalnem zemljišče ni dovoljeno, razen za izjeme, ki jih določa predpis s področja upravljanja z vodami ter vodnimi in priobalnimi zemljišči.
2. Kanalizacijski sistem mora biti v celoti načrtovan vodotesno ter v ločeni izvedbi za odvajanje komunalnih odpadnih in prečiščenih padavinskih vod. Kanalizacijski sistem za komunalne in padavinske odpadne vode mora biti zgrajen v neprepustni izvedbi v skladu s standardom SIST EN 1610.
3. Odvajanje čistih padavinskih voda s strešin in utrjenih površin je treba urediti tako, da bo v čim večji možni meri zmanjšan hipni odtok padavinskih voda z urbanih površin, kar pomeni, da je treba predvideti zadrževanje padavinskih voda pred morebitnim iztokom v površinske odvodnike (zatravitve, travne plošče, zadrževalni bazeni, suhi zadrževalniki ipd.).
4. Padavinske vode s streh objektov, parkirišč in cest je treba odvajati v javno meteorno kanalizacijo, ki jo je treba speljati v bližnji površinski odvodnik. Če ne obstaja možnost priključitve na javno kanalizacijo, se padavinske vode lahko odvajajo preko zbiralnikov padavinskih vod v ustrezno dimenzionirane in zgrajene ponikovalnice, pri čemer je treba upoštevati, da mora biti ponikovalnica locirana izven povoznih in manipulativnih površin.
5. V primeru direktnega izpusta padavinskih voda v odprt površinski odvodnik (jarek), mora biti ta predviden in izveden tako, da bo izpustna glava oblikovana pod naklonom brežine jarka in ne bo segala v njegov svetli profil. Opremljena mora biti s protipovratno zaklopko. Na območju iztoka mora biti struga jarka ustrezno zavarovana pred vodno erozijo. Detajl iztoka mora biti v projektu za pridobitev vodnega soglasja tekstualno in grafično ustrezno obdelan in prikazan.
6. Projektna rešitev odvajanja in čiščenja padavinskih odpadnih voda s parkirišč in manipulativnih površin mora biti urejena preko ustrezno dimenzioniranih usedalnikov in lovilcev olj. Lovilci olj morajo biti izdelani in dimenzionirani v skladu s standardom SIST EN 858-2.
7. V primeru ogrevanja s toplotno črpalko tipa voda-voda, si mora investitor, za poseg v podzemno vodo, predhodno pred izdajo vodnega soglasja pridobiti vodno dovoljenje za neposredno rabo vode za pridobivanje toplote. V kolikor bo vrtina globlja od 30 m si mora investitor pridobiti še dovoljenje za raziskavo podzemnih voda.
8. V primeru ogrevanja s toplotno črpalko tipa zemlja-voda (geosonda), si mora investitor, za poseg v podzemno vodo, predhodno pred izdajo vodnega soglasja pridobiti dovoljenje za raziskavo podzemnih voda (izvedba vrtine).
9. Za vsako rabo vodnega vira (podtalnica, geotermalni vir, javni vodovod.), ki presega meje splošne rabe (ogrevanje, tehnološka voda, zalivanje ipd.) je treba pridobiti vodno pravico na podlagi vodnega dovoljenja ali koncesije.
10. Vsi posegi v prostor, ki bi lahko trajno ali začasno vplivali na vodni režim ali stanje voda se lahko izvedejo samo na podlagi mnenj, ki ju v sklopu postopka za pridobitev gradbenega dovoljenja izda Ministrstvo za naravne vire in prostor, Direkcija Republike Slovenije za vode.
11. člen

(varstvo tal)

1. Ob izkopu gradbene jame je treba vse izkopane plasti tal deponirati ločeno glede na njihovo sestavo. Pri odstranjevanju gornjih plasti zemljine se rodovitna zemlja odlaga v pasovih, ki se jih ustrezno zaščiti pred erozijo in onesnaženjem ter nato uporabi pri končni ureditvi območja. Površine, ki so bile v času zemeljskih del razgaljene, se v najkrajšem možnem času ponovno zatravijo oziroma zasadijo.
2. Možen vpliv na tla bo največji v času zemeljskih in gradbenih del. V času gradnje bo poseg v tla posledica gradbenih del. Potencialni vir onesnaženja tal predstavlja možnost izlitja olj ali maziv iz gradbene mehanizacije in transportnih vozil, zato je dopustno uporabljati zgolj tehnično brezhibne stroje in vozila.
3. Investitorji morajo pri izdelavi projektne dokumentacije zagotoviti zakonsko določene zaščitne ukrepe za varstvo tal.
4. člen

(ohranjanje narave)

1. Območje občinskega podrobnega prostorskega načrta se nahaja na ekološko pomembnem območju (EPO), Naturi 2000, zavarovanem območju narave (Krajinski park Goričko).
2. Mejice in senožetni sadovnjaki so prehranjevalni habitat zavarovanih vrst netopirjev (dolgokrili netopir (Miniopterus schreibersii), navadni netopir (Myotis myotis), veliki navadni netopir (Myotis bechsteinii), mulasti netopir (Barbastella barbastellus)) in življenjski habitat ptic (smrdokavra (Upupa epops), rjavi srakoper (Lanius collurio), skovik scops), (Picus canus)), zato se za varstvo teh vrst morajo upoštevati naslednje usmeritve:
* odstranjevanje lesne zarasti se izvaja v obdobju od 1. avgusta do 1. marca, to je v času izven gnezditvene sezone ptic,
* ohranjajo se mejice in posamezna večja drevesa,
* ob redčenju dreves in zapolnjevanju vrzeli med drevesi se v mejico zasadi avtohtone in krajevno značilne lesne vrste grmovja in dreves (trdoleska, rumeni in rdeči dren, črni trn, hrast, jesen …),
* ohranjajo se visokodebelni senožetni sadovnjaki,
* fasad hiš se ne osvetljuje.
1. člen

(varstvo zraka)

1. Objekti in naprave ne smejo povzročati prekomernega onesnaževanja zunanjega zraka. Obremenitev zraka ne sme presegati dovoljenih koncentracij v skladu z določili oziroma z veljavnimi predpisi s področja varovanja kakovosti zunanjega zraka.
2. Prezračevanja objektov se spelje nad strehe objektov.
3. Dimovodne naprave se gradi tako, da se zagotavlja varno, zanesljivo in trajno delovanje kurišča in da se ne presega dovoljenih emisije določenih v veljavnem predpisu.
4. Onesnaževanje zraka z izpušnimi plini transportnih vozil in delovnih strojev med gradnjo se omili z ustreznim načrtovanjem poteka gradnje in uporabo tehnično brezhibnih vozil in strojev.
5. Novogradnje je treba projektirati na način, da pri najbližjih stavbah z varovanimi prostori ne bodo presežene mejne vrednosti za kakovost zraka.
6. člen

(varstvo pred hrupom)

1. V skladu s predpisom, ki ureja mejne vrednosti kazalcev hrupa v okolju je za del območja občinskega podrobnega prostorskega načrta z oznako podrobnejše namenske rabe SK (površine podeželskega naselja) določena III. stopnja varstva pred hrupom, za del območja občinskega podrobnega prostorskega načrta z oznako podrobnejše namenske rabe PC (površine cest) pa IV. stopnja varstva pred hrupom.
2. Za posamezno območje varstva pred hrupom so predpisane mejne in kritične vrednosti hrupa, ki ne smejo biti presežene zaradi hrupa v okolju, ki ga povzročajo stalne ali občasne emisije hrupa enega ali več virov obremenjevanja okolja s hrupom.
3. Novogradnje je treba projektirati na način, da pri najbližjih stavbah z varovanimi prostori ne bodo presežene mejne vrednosti za hrup.
4. Strojne naprave je treba namestiti na tiste strani fasad objektov, kjer ni stanovanjskih objektov na katere bi imelo obratovanje teh naprav s stališča varovanja pred hrupom negativne vplive na okolje, kar je treba preveriti s strokovno oceno obremenitve okolja s hrupom.
5. člen

(varstvo pred svetlobnim onesnaženjem)

1. Postavitev in jakost svetilk mora izpolnjevati zahteve glede zastrtosti bleščanja in svetlobnega onesnaževanja v skladu s predpisi o mejnih vrednostih svetlobnega onesnaženja.
2. Stalna zunanja osvetlitev stavb ni dovoljena.
3. člen

(varovanje naravnih virov)

Na območju občinskega podrobnega prostorskega načrta se zagotovi:

* stalna oskrba z vodo, pri tem ne smejo biti ogroženi vodni viri občine,
* racionalna raba virov (zaprti sistemi, varčno ravnanje s pitno vodo).
1. člen

(učinkovita raba energije)

1. Pri gradnji novih stavb in pri rekonstrukciji stavb, kjer se zamenjuje sistem oskrbe z energijo, se spodbuja uporabo okolju prijazne in učinkovite rabe energije ter uporabo obnovljivih virov energije. Obnovljivi viri energije so viri energije, ki se v naravi ohranjajo in v celoti ali pretežno obnavljajo, zlasti pa energija vodotokov, vetra in biomase ter geotermalna in neakumulirana sončna energija.
2. Učinkovito rabo energije se zagotavlja s priključevanjem objektov in naprav na ekološko čiste vire energije, z racionalno rabo energije in z zmanjševanjem porabe tako, da se:

– izboljšuje toplotna izolacija objektov,

– spodbuja pasivne oziroma energetsko učinkovite gradnje,

– pri načrtovanju prenov in novogradenj objektov predvidi uporabo sodobnih izolacijskih materialov ter tehnološke opreme,

– zamenjuje fosilna goriva z gorivi, ki vsebujejo manj ogljika (zemeljski plin) ali z biomaso.

1. Pri gradnji novih stavb in pri rekonstrukciji stavb, kjer se zamenjuje sistem oskrbe z energijo, je treba izdelati študijo izvedljivosti alternativnih sistemov za oskrbo z energijo, kjer se upošteva tehnična, funkcionalna, okoljska in ekonomska izvedljivost alternativnih sistemov za oskrbo z energijo. Kot alternativni sistemi se štejejo:

– decentralizirani sistemi na podlagi obnovljivih virov energije,

– soproizvodnja,

– daljinsko ali skupinsko ogrevanje ali hlajenje, če je na voljo,

– toplotne črpalke.

1. Študija izvedljivosti alternativnih sistemov za oskrbo z energijo je obvezna sestavina projekta za pridobitev gradbenega dovoljenja za določene stavbe iz predpisov s področja energetike in učinkovite rabe energije. Če je v projektu za pridobitev gradbenega dovoljenja določeno, da bo več kot dve tretjini potreb stavbe po toploti zagotovljeno iz enega ali več alternativnih sistemov za oskrbo stavbe z energijo, se šteje, da je zahteva za izdelavo študije izvedljivosti alternativnih sistemov za oskrbo z energijo izpolnjena.
2. člen

(ravnanje z odpadki)

Ravnanje s komunalnimi odpadki se izvaja v skladu z občinskim predpisom, ki določa način ravnanja s komunalnimi odpadki.

1. REŠITVE IN UKREPI ZA OBRAMBO TER VARSTVO PRED NARAVNIMI IN DRUGIMI NESREČAMI, VKLJUČNO Z VARSTVOM PRED POŽAROM
2. člen

(obramba)

Na območju občinskega podrobnega prostorskega načrta ni potrebnih posebnih rešitev in ureditev za izvajanje dejavnosti obrambe.

1. člen

(varstvo pred naravnimi in drugimi nesrečami)

1. Območje občinskega podrobnega načrta predstavlja erozijsko ogroženo območje, kjer je potrebno izvajati običajne zaščitne ukrepe. K projektni dokumentaciji za pridobitev mnenj in gradbenega dovoljenja (DGD) si je potrebno pridobiti geotehnično mnenje o ustreznosti temeljenja stavb.
2. Pri načrtovanju objektov se upošteva projektni pospešek tal 0.100 [g].
3. Površine, na katerih se bodo zbirale in skladiščile okolju škodljive snovi, se izvedejo tako, da bo preprečeno neposredno izpiranje ali odtekanje škodljivih snovi v površinske vode ali tla (neprepustnost, robniki, padci proti požiralnikom ipd.).
4. člen

(varstvo pred požarom)

Za zaščito pred požarom se zagotovi:

* pogoje za varen umik ljudi in premoženja,
* potrebne odmike od meje parcel in med objekti ali potrebne protipožarne ločitve,
* dovozne poti za gasilska vozila, dostopne poti za gasilce, postavitvene površine in delovne površine za gasilska vozila v skladu z zahtevami standarda SIST DIN 14090 ali usklajeno z lokalno pristojno gasilsko enoto, kadar se jih ne da urediti v skladu s standardom SIST DIN 14090,
* vire za zadostno oskrbo z vodo za gašenje.
1. ETAPNOST IZVEDBE PROSTORSKE UREDITVE
2. člen

(etapnost izvedbe)

1. Časovna izvedba prostorskih ureditev, kakor tudi zaporedje izvedbe posamezne prostorske ureditve in njenih etap je odvisna od izkazanega interesa investitorjev.
2. Za vsako etapo je treba zagotoviti prometni dostop do stavbe, zadostno število parkirnih mest in tisti del okoljske, energetske in komunikacijske infrastrukture, ki je potrebna za priključitev in oskrbo ter za obratovanje stavbe.
3. VELIKOST DOPUSTNIH ODSTOPANJ OD FUNKCIONALNIH, OBLIKOVALSKIH IN TEHNIČNIH REŠITEV
4. člen

(dopustna odstopanja od načrtovanih rešitev)

1. Dopustna so odstopanja od vrst dejavnosti, v kolikor za to obstajajo prostorske možnosti ter ob upoštevanju določb tega odloka, predvsem glede varstva pred hrupom in ostalega varstva okolja.
2. Dopustna so odstopanja od lege stavb oziroma od gradbenih mej za največ 2,00 m izven površine za razvoj stavbe, v kolikor z njimi soglaša lastnik sosednjega zemljišča, ki ga ta odstopanja tangirajo.
3. Dopustna so odstopanja od lege pomožnih objektov, v kolikor z njimi soglaša lastnik sosednjega zemljišča, ki ga ta odstopanja tangirajo.
4. Dopustna so odstopanja od dostopov do gradbenih parcel.
5. Dopustna so odstopanja od načrta parcelacije tako, da je dopustno združevati ali deliti gradbene parcele pod pogojem, da novo nastale gradbene parcele niso manjše od 600 m2. V primeru združevanja ali deljenja gradbenih parcel se površine za razvoj stavb smiselno povečajo ali zmanjšajo.
6. Dopustna so odstopanja od poteka tras, površin, objektov, naprav in priključkov oziroma tehničnih rešitev prometne, okoljske, energetske in komunikacijske infrastrukture v primeru, da se v fazi priprave projektne dokumentacije ali med gradnjo pojavijo utemeljeni razlogi zaradi lastništva zemljišč, ustreznejše tehnološke, okoljevarstvene, geološko-geomehanske, hidrološke, prostorske in ekonomske rešitve ali drugih utemeljenih razlogov. Odstopanja ne smejo biti v nasprotju z javnimi interesi. Z rešitvami morajo soglašati pristojni upravljavci oziroma nosilci urejanja prostora, ki jih ta odstopanja zadevajo.
7. DRUGI POGOJI IN ZAHTEVE ZA IZVAJANJE OBČINSKEGA PODROBNEGA PROSTORSKEGA NAČRTA
8. člen

(obveznosti investitorjev in izvajalcev)

1. Pri izvajanju občinskega podrobnega prostorskega načrta in projektiranju je potrebno upoštevati vse določbe tega odloka, ter projektne pogoje, pridobljene z dnem izdaje mnenj k temu občinskemu podrobnemu prostorskemu načrtu.
2. V času gradnje je investitor oziroma izvajalec del dolžan zagotoviti vse potrebne varnostne ukrepe in tako organizacijo gradbišča, da bo preprečeno onesnaženje okolja in voda, izlitje nevarnih snovi na prosto, ter izliv padavinskih voda na sosednja zemljišča.
3. USMERITVE ZA DOLOČITEV MERIL IN POGOJEV PO PRENEHANJU VELJAVNOSTI OBČINSKEGA PODROBNEGA PROSTORSKEGA NAČRTA
4. člen

(usmeritve po prenehanju veljavnosti občinskega podrobnega prostorskega načrta)

Merila in pogoji tega odloka se smiselno povzamejo v hierarhično višjem prostorskem aktu.

1. KONČNI DOLOČBI
2. člen

(hramba in vpogled)

Občinski podrobni prostorski načrt se hrani in je na vpogled javnosti na sedežu Občinske uprave Občine Moravske Toplice.

1. člen

(začetek veljavnosti)

Ta odlok začne veljati naslednji dan po objavi v Uradnem listu Republike Slovenije.

Št.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moravske Toplice, dne \_\_. \_\_. 2023

Župan

Občine Moravske Toplice

Alojz Glavač l.r.